fr ms id en id hu ms ms en id id id id id hu en en en en en en en en en en en en en id en id en ms en id id id id id ms id id id id id en id en id id ms id id tr ms id id id id en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Sejak mengenalinya pada tahun 1995 dan mengetahui bahawa tarikh lahirnya jatuh pada 13 Februari, saya tidak pernah melupakan ulangtahun kelahirannya itu. Tak tahulah kenapa, walaupun pernah berpisah berbelas-belas tahun lamanya, saban tahun, apabila tibanya tarikh ini, hati saya akan terdetik: Oh, birthday dia hari ini.
Dua tahun lalu, 13 Februari 2010, saya mengucapkan selamat hari lahir buatnya lewat laman Facebook saja. Tiada sebarang notifikasi daripada Facebook sebagai peringatan tentang tarikh lahirnya. Tetapi saya ingat. Saya ucapkan selamat. Saya mendoakan dia sentiasa hidup dilimpahi rahmat. Dan tanpa disangka, sayalah orang pertama yang berbuat demikian. Dan itu jugalah antara sebab musabab yang membuatkan dia terfikir bahawa saya ini ada perbezaan. Seraya mengiyakan hatinya juga merasa sedikit kelainan.
Pada hari ini, usianya berubah mencecah 27 tahun. Dan kali ini saya tidak perlukan Facebook sebagai wadah bicara. Kerana kami sudah halal untuk bertemu mata. Apatah lagi berbual mesra. Untuk meraikan kesyukuran dipanjangkan umurnya.
Selamat hari lahir buat sahabat baik saya, suami tercinta, yang juga ayah kepada anak kecil itu. Semoga umur yang bertambah ini disyukuri dengan sebaiknya dan makin mendekatkan dirinya dengan Sang Pencipta. Saya mahu memanfaatkan usia muda dengannya. Saya mahu belajar menjadi tua bersamanya. Saya mahu terus bersamanya hingga ke syurga.
Saya menangis jika saya sayangkan sesuatu. Itu memang semulajadinya saya. Dan saya menangis apabila memeluknya sambil mengucapkan ‘Selamat hari lahir, Abang’.
Alhamdulillah. I turn 27 today. Praise be to Allah for all the blessings and kindness that He had given me throughout this 27 years of living.
Life sure has offered you some ups and downs. The same goes to me. Even the ECG has some waves that go up and down the line that make it no longer straight. ECG with straight line means we are dead.
Thank you Allah for all the troubles and tribulations that you tested on me. The hardship to make it through is the real test to produce who I am today.
Thank you emak and ayah who have raised me to be an Insan. And this year, I can already thank a man whom I love so much, the man that means everything to me.
Abang, you complete me. At the age of 27, I am already a wife and a mother!
Yeah. I am 27 years old! Old enough to make me ponder of my sins. But young forever to always be dear to my husband and son.
A servant of Allah, a daughter (in-law) to my parents, a wife to Ahmad Thaariq, a mother to Izz Zamani and a kind doctor to all my patients. I thank Allah for all these.
On top of this, I celebrated the 12 midnight last night with Izz throwing out his tantrum. Oh. That was really mentally challenging. And I only managed to put him to sleep at 4 am. After his daddy done with Subuh prayer, then he surprised me with a bouquet of pink roses. And this is the first time ever in my life receiving flowers from a man on my birthday. 😉
Life is not easy. But who are we to give up on life. Remember, Allah always has better plans ahead of us, insya Allah.
Posted on January 19th, 2012 by Sarah  |  29 Comments »
26 tahun hidup yang penuh bererti. Semoga hidup semakin sentiasa dalam pimpinan-Nya. Terang dan sentiasa bercaya. Semoga ia semakin bererti dengan perubahan fasa hidup yang akan dilalui. Emak dan ayah, terima kasih atas segalanya. Semoga emak dan ayah dalam redha Allah selamanya. Amin.
Posted on January 19th, 2011 by Sarah  |  24 Comments »
Pertamanya, terima kasih yang tak terhingga atas ucapan hari lahir seminggu yang lalu. Tak kiralah. Baik di blog, Facebook, panggilan telefon dan juga SMS. Maaf sangat. Saya tak berkesempatan hendak membalas kesemuanya.
Yang saya sedar, hampir semua orang mendoakan pasal jodoh supaya cepat sempurna tahun ni. Haiyooooh… Saya ni belum nak kahwin lagilah. Tak terfikir pun lagi nak kahwin. Dan tak kemaruk langsung nak berkahwin ke apa. Ok. tak boleh cakap lama-lama pasal kahwin ni. Jadi Hot.fm nanti. Berapi dan membara. Kalau sampai masa nanti, kahwinlah saya. Kalau tak kahwin-kahwin juga, jadi specialist andartulah saya. Tapi… Memang majoriti pakar perempuan masih belum berkahwin. Kasihan saya tengok. Nanti kalau saya sudah bergelar pakar dan masih juga belum berkahwin, janganlah kasihankan saya pula. Memang dah nasib kot. Tapi kalau saya sudah berkahwin, maknanya saya tak jadi pakar perubatanlah. Sebaliknya jadi pakar rumahtangga saja. Hahaha.
Apapun, terima kasih sekali lagi atas kesemua ucapan daripada kamu semua. Setiap ucapan saya balasi dengan doa kesejahteraan untuk kalian juga.
Tapi sebenarnya, ulangtahun kali ni tidak berapa menggembirakan. Tagging sehingga 12 malam berderet selama seminggu. Macam-macam jugalah yang terjadi di saat sibuk-sibuk ni. Malas betul hendak difikirkan. Ada perkara pula yang bila difikirkan, seakan logik untuk ditangisi. Tapi sikitpun saya tidak sedekahkan air mata. Buat apa. Sumpah macam budak-budak kalau hal-hal remeh pun hendak menangis. Hidup memanglah penuh ujian. Setiap yang terjadi itu mesti ada hikmahnya. Apapun, memori yang ini telah saya buang secara kekal dari ingatan. Secara kekal. Kalau ditanya semula satu hari nanti, jawapan saya: Aik aik. Pernah jadi ke semua ni?
Yang menjadi kenangan ialah, pada 21 Januari lepas, kesemua HO, beberapa MO dan specialist jabatan saya (Orthopedic) meraikan hari lahir saya di pantri wad. Makan kek bersama-sama sambil beramah mesra. Alhamdulillah. Rakan-rakan untuk posting ini baik-baik kesemuanya.
Dan yang paling menyeronokkan, posting kali ini sangat lapang dan tidak sesibuk seperti sebelum ini. Pukul 5 petang, saya sudah boleh balik. Sentiasa ada masa untuk turun makan baik sarapan mahupun makan tengahari. Huhu. Boleh gemuk jadinya! Yang menyeramkan ialah Morning Pass Over. Oh. Warna merah. Amaran zon bahaya. Sesi inilah yang membolehkan sesiapa saja dihentam secara bertubi-tubi oleh pakar. Bersiap-sedialah untuk menjawab soalan yang bukan-bukan daripada mereka.
Cumanya, setelah seminggu bertugas di jabatan ini, saya sudah tidak bertemu dengan kes-kes kematian. Saya seakan rindu pula hendar resusc patient. Huhuhu. Kemaruk ke apa budak Sarah ni. Yang saya jumpa setiap hari ialah kaki bernanah, luka berulat,  tulang patah dan segala sesuatu yang berkaitan dengan tulang. Tapi kan, selepas selesai membuat disloughing (membuang tisu mati pada bahagian luka terbuka) atau I&D (Incision and Drainage), saya dengan santainya masih lalu untuk makan di kafeteria! Sedangkan sebelum itu saya baru saja melihat dan bermain-main dengan nanah yang membuak-buak keluar, tisu luka mulai mengering ataupun daging atau kulit yang sudah busuk berbau seakan-akan daging salai basi. Fuh… Mesti ada yang loya tekak mebaca perenggan ini, kan. Hik hik hik.
Akhirnya, selamat hari lahir buat Shazwani Adnan, ex-housemate yang sangat disayangi dan dirindui. Jaga diri baik. Semoga Allah permudahkan segala urusan kamu di sana. Semoga tamat belajar dengan cemerlang dan semoga Allah perkenankan doa kamu yang satu itu. KS sayang kamu!
Nota 1: Dunia ni nampak gayanya semakin penuh dengan orang yang suka berselindung dan menipu.
Nota 2: Untuk kawan-kawan dan pelajar-pelajar perubatan yang ada mengirim mesej bertanyakan tentang etika bekerja sebagai seorang doktor Muslim dan skop yang sangat penting bagi seorang pelajar perubatan kuasai untuk menghadapi dunia pekerjaan, insya Allah saya akan kupas satu hari nanti. Draf sudah ada. Tak ada masa nak edit je lagi. Tunggu dululah ye.
Nota 3: Setiap kali melihat X-Ray, saya selalu teringat bahawa tulang itu adalah benda asas yang paling awal diciptakan Allah untuk tubuh kita. Adakah kita mensyukurinya? Dapatkah kita merasakan kebesaran Allah dengan hanya melihat tubuh kita? Tanyalah diri masing-masing ye. Saya sendiri pun sedang belajar memuhasabah diri kembali.
Posted on January 26th, 2010 by Sarah  |  14 Comments »
Mesej Berantai 25 Muka
Sedang menunggu kes baru tiba di Kecemasan untuk di‘clerk’, saya dan dua orang kawan pergi ke kafe untuk mengisi perut. Jam sudah menunjukkan pukul 9.15 malam. Saya sangat lapar.
Sedang duduk-duduk menikmati air necafe ais yang dipesan, saya menerima satu SMS.
Selamat Hari Lahir, Sarah!
Sejurus kemudian saya menerima SMS lagi. Ucapannya sama. Tidak lama kemudian, saya menerima lagi SMS yang sama. Tiga. Empat. Lima. Enam… Sehingga yang kedua puluh lima! Semuanya daripada pengirim yang sama. Saya tersenyum-senyum seorang diri. Kemudian saya membalas:
Kalau 25 tu banyak, maksudnya dah banyaklah umur awak sekarang.
Saya tersenyum saja membaca balasannya itu.
Terima kasih emak dan ayah atas pengorbanan yang tak putus-putus sehingga kini. Kalau tiada emak dan ayah, siapalah saya pada hari ini.
Semoga perjalanan hidup saya di tahun ke dua puluh lima ini dirahmati oleh Allah dan dipermudahkannya dalam setiap urusan. Ada banyak yang ingin saya capai pada tahun ini dan saya bermohon moga Allah memberikan saya jalan yang terbaik untuk mendapat yang terbaik, insya Allah.
Nota: Dah masuk umur 25 nilah baru nak wujud macam-macam hal. Aduhai.
Posted on January 19th, 2010 by Sarah  |  31 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)